Príloha k materiálu č. 14

-

Návrh záverečného účtu MČ B-NM
za rok 2013

Komentár k čerpaniu kapitálových výdavkov

         Kapitálové výdavky boli  rozpočtované v schválenom rozpočte  na rok 2013 vo výške 5 139 177 €.  V upravenom rozpočte boli rozpočtované v celkovej výške 2 880 454 € , z toho vo výške 2 451 392 € pre mestskú časť okrem organizácií a vo výške   429 062 €  boli rozpočtované kapitálové výdavky pre organizácie MČ. 
          Skutočne boli  čerpané kapitálové výdavky  spolu vo výške 1 520 408 €, z toho mestská časť okrem organizácií čerpala výdavky vo výške  1 108 730 €. Kapitálové výdavky za rok 2013, ktoré čerpali organizácie ,  boli  vo výške 411 678 €.

         Znamená to, že čerpanie kapitálových výdavkov  oproti upravenému rozpočtu za mestskú časť bolo vo výške 52,8 %. 

          V správe informačných systémov bolo rozpočtované obstaranie hlasovacieho systému, ktoré nebolo v roku 2013 zrealizované. Nepodarilo sa tiež do konca roku 2013  zrealizovať niektoré rozpočtované územné plány zón. V investičných akciách  sa nezrealizovala napríklad Revitalizácia parku na Račianskom mýte z dôvodu nedoriešených vlastníckych vzťahov a zverenia časti parku z hlavného mesta mestskej časti Bratislava – Nové Mesto. V niektorých prípadoch vyšli nižšie sumy na realizáciu akcií  z verejného obstarávania. Nepodarilo sa zrealizovať ani prechody Račianska – Kukučínova, nadchod pri Palme, Šport Park, nebol vybudovaný parkovací systém, nevybudovali sa nové venčiská pre psov, nepodarilo sa zrealizovať rekonštrukciu kanalizácie na Bojnickej, Sliačskej, rekonštrukcie niektorých komunikácií.
V ekonomickej oblasti bol rozpočtovaný grant na modernizáciu strojového parku EKO – podnik VPS, ktorý sa však nepodarilo získať.  

           Potrebné je však konštatovať, že v mnohých prípadoch boli akcie začaté v roku 2013, avšak ukončenie a fakturácia bude až v roku 2014. Môžeme teda povedať, že na akciách sa priebežne pracovalo, avšak ich časový posun ku koncu roku z dôvodu problematických verejných obstarávaní spôsobil, že sa ich nepodarilo zrealizovať do konca rozpočtového roku 2013. Pre informáciu prikladáme tabuľku kapitálových výdavkov rozpočtu roku 2013 k záverečnému účtu. Okrem toho prikladáme aj tabuľku kapitálových výdavkov organizácií MČ BNM.